17. ΝΟΜΟΘΕΤ. ΔΙΑΤΑΓΜΑ υπ’ αριθ.2175 της 2/6 Αυγ. 1952 Περί των διοικητικών ορίων των κοινοτήτων των επί των νήσων Ρόδου και Κω κλπ. Άρθρ.1.-Ως διοικητικά όρια μεταξύ των Κοινοτήτων των επί των νήσων Ρόδου και Κω της περιφερείας της Γενικής Διοικήσεως Δωδεκανήσου ισχύουσι τα υφιστάμενα κατά τον προ της ενσωματώσεως της Δωδεκανήσου χρόνον, τα διαγραφόμενα και ανεγνωρισμένα εν τοις οικείοις κτηματολογίοις. Άρθρ.2.-1.Αι Κοινότητες Μαλώνας και Μασάρων της νήσου Ρόδου ασκούν τα κατά νόμον δικαιώματα αυτών προς επιβολήν φόρων, τελών και δικαιωμάτων, επί των ιδίων αυτών δημοτών ή κατοίκων αδιαφόρως της θέσεως των κτημάτων τούτων, εντός της περιφερείας αυτής ή της ετέρας Κοινότητος. 2.Ο Καθορισμός των βοσκησίμων τόπων και των καλλιεργησίμων ζωνών (μετοχίων) των Κοινοτήτων της προηγουμένης παραγράφου γίνεται δια πράξεων εκάστου των Συμβουλίων αυτών εγκρινομένων δια κοινής, ως προς τας ρηθείσας πράξεις, αποφάσεως του Γενικού Διοικητού Δωδεκανήσου, δυναμένου και να μεταρρυθμίζη ταύτας. Άρθρ.3.-(Τροποποιείται το άρθρον 5 του προϊσχύσαντος Κ.Ν.Δ.Κ.). Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 